ফজল ভাই নেই, রয়ে গেছে তাঁর কথা, তাঁর স্মৃতি, তাঁর কবিতা। কবিতা তো সবার জন্য কিন্তু কথা, স্মৃতি- এগুলো তো যারযার তারতার। ফজল ভাইয়ের সাথে কতো কথা কতো স্মৃতি- আমার, আমাদের। তাঁর সাথে আড্ডায় কেটে গেছে কতো বিষন্ন দুপুর। কতো শীতল সায়াহ্নকে আমরা উষ্ণ করে তুলেছি কথায়-কথায়, কবিতায়। আড্ডা,কবিতার খোরাক যোগায়। আড্ডায় ভাব ও ভাষার বিনিময়ে কবি সমৃদ্ধ হন, উজ্জীবিত হন। ফজল ভাই নেই, তাই আড্ডাও নেই। ফজল ভাইকে ছাড়া আড্ডা হবে- এ যেন ভাবনারও অতীত।